Amerikanët e mbetur në Ukrainë
Shumë amerikanë janë larguar, por shumë të tjerë vazhdojnë të qëndrojnë në Ukrainë dhe nuk kanë plane të kthehen
12 ditë para se Rusia të sulmonte Ukrainën në shkurt, Presidenti Biden u kërkoi të gjithë qytetarëve amerikanë që ndodheshin përkohësisht ose jetonin në Ukrainë që të largoheshin menjëherë nga vendi. Dhe megjithëse shumë amerikanë janë larguar, të tjerë mbeten në Ukrainë dhe nuk kanë plane të ikin. Korrespondentja e Zërit të Amerikës Anna Kostutschenko njofton. Rachel McVey bën më shumë se 30 telefonata në ditë. Ajo është një nga vullnetarët e shumtë amerikanë që vendosën të qëndrojnë në Ukrainë për të ndihmuar pas sulmit të Rusisë . Për Rejçëllin, mëngjesi i 24 shkurtit nisi me një telefonatë të prindërve të saj në Shtetet e Bashkuara. Ata i thanë vajzës së tyre se Putini kishte sulmuar Ukrainën dhe ushtria ruse filloi menjëherë të bombardonte disa qytete të Ukrainës. Midis tyre ishte kryeqyteti, Kievi, ku Rejçëlli kishte gjashtë vjet që jetonte dhe punonte. Ajo kishte mundësi të kthehej menjëherë tek prindërit e saj në Filadelfia. Por nuk e hodhi atë hap. Por Rejçëll kishte arsyet e saj për të qëndruar në Ukrainë. Amerikani Çarls Bonds gjithashtu mbërriti në Lviv vetëm me një çantë shpine në kurriz. Ai është një historian, i cili vendosi vetë të studiojë stalinizmin. Çarls mbërriti në Ukrainë nga Indiana më 1 shkurt, duke planifikuar të vendosej dhe të jepte mësim në Ukrainë. Çarls Bonds dhe kolegët e tij amerikanë u nisën për në Lviv në ditët e para të agresionit. Por ai nuk u largua nga Ukraina. “Ne po u bëjmë thirrje të gjithë amerikanëve që të mbledhin fonde. Ne po blejmë sende të nevojshme taktike dhe sende humanitare...” Çarls Bonds beson se Ukraina do të dalë fitimtare nga ky konflikt. Ashtu si shumë të tjerë – ai është i bindur se Ukraina do të fitojë. Dhe asgjë – madje edhe pushtimi i Rusisë – nuk mund ta detyrojë atë të largohet nga vendi që e ka në zemër.